O suyo desembolique ye holometábolo: d'o uego sale una larva u oruga que se transformará en pupa y ista dara puesto a o adulto. A larva, a diferencia d'o adulto, presienta un aparato bucal de tipo masticador; a mayoría d'as larvas son fitófagas. En menos d'o 1% as larvas son carnívoras u encara caníbales. Podemos distinguir as larvas de lepidópteros d'as d'atros insectos porque poseyen una serie de 5 patas falsas —as d'os himenópteros sínfitos poseyen 7 u mas— a la fin de l'abdomen, o que en qualques casos conlleva que a suya forma de caminar sía como que a d'un acordeón ubrindo-se y zarrando-se alternativament.[6] Os lepidópteros son insectos terrestres y solament ocasionalment qualques larvas son aquaticas.